અહીં કહેવાનો અર્થ એવો છે કે પતિ-પત્ની લગ્ન પહેલાં જ્યારે પ્રેમીપ્રેમિકાના રૃપમાં મળતા હોય છે ત્યારે તેમની આંખોમાં એકબીજા પ્રત્યે પ્રેમ છલકાતો હોય છે. વાતાવરણ ગમે તેવું હોય તેઓ તો એકબીજાનો સાથે જ ઝંખતા હોય છે. લગ્ન પછી ઘર ચલાવવાનો આર્થિક ભાર અસહ્ય બની જાય છે. પછી એકબીજા ઉપર આરોપ પ્રત્યારોપની ઝડી વરસે છે. પછી આ બોલાચાલી ઘણા પરિવારોમાં રોજની આદત બને છે અને રોમાન્સ હવામાં ચાલ્યો જાય છે. એ સાચું છે કે જિંદગીમાં આર્થિક તંગીને કારણે રોમાન્સ ભૂલાઈ જઈ શકે છે. પણ તેને સ્થિર રાખવાનું કામ મુખ્યત્વે ગૃહિણી કરી શકે છે. એ તો ઘરની ધરી છે. અહીં કેટલાંક સૂચનો આપીએ છીએ જેને અપનાવીને તમે આર્થિક અભાવ વચ્ચે પણ એકમેક પ્રત્યેનો પ્રેમ સદાબહાર રાખી શકો છોઃ ‘આઈ લવ યુ’ કહેવું ઃ દરરોજ કોઈ ને કોઈ બહાને એકમેક પ્રત્યે પ્રેમ વ્યક્ત કરવો ‘આઈ લવ યુ’ કહેવામાં કંજૂસાઈ ન કરવી.